הוועדה לענייני ביקורת המדינה, כנסת 20, פרוטוקול מספר 98, 2016-03-07 12:30

קארין אלהרר: היום 7 במרס, 2016, כ"ז באדר א' התשע"ו.

קארין אלהרר: הנושא לדיון שאנחנו פותחים אותו עכשיו: השירות האזרחי לאומי – דו"ח מבקר המדינה 65 ג'.

קארין אלהרר: צהריים טובים לצוות מבקר המדינה ולאורחים המכובדים.

קארין אלהרר: זה דיון שלישי בנושא.

קארין אלהרר: אני לא חושבת שאני צריכה להכביר במילים שנאמרו כבר קודם, על חשיבות השירות הלאומי האזרחי, שבאמת בעיני הוא מינוף לתעסוקה, מינוף לשילובן של אוכלוסיות שלא מתגייסות לצבא ועדיין רוצות וזכאיות להיות חלק מהחברה הישראלית.

קארין אלהרר: באוקטובר גם הצבענו על הפיכת העמותות המפעילות את השירות הלאומי לגופים המבוקרים על ידי מבקר המדינה, ואז קרה הדבר המוזר הבא.

קארין אלהרר: הגענו למליאה והשר חזר בו.

קארין אלהרר: השר הממונה על השירות הלאומי אזרחי, אמר רגע, לא לזה התכוונתי וכך נפלה ההצבעה במליאת הכנסת.

קארין אלהרר: אני חושבת שמתי שהוא מישהו יצטרך לבדוק מה קרה בין ההצבעה בוועדה לבין ההצבעה במליאה.

קארין אלהרר: מכל מקום, בשנת 2010 פורסם דו"ח חשוב מאד של מבקר המדינה בנושא.

קארין אלהרר: בשנת 2014 דו"ח מעקב, שבדק את הליקויים במשך 5 השנים שקדמו לדו"ח.

קארין אלהרר: למרות מגמות השיפור, ואני אומרת יש מגמות שיפור קטנות, לצערנו עדיין יש ליקויים שיש לתקן.

קארין אלהרר: אני רוצה להתייחס לליקויים ובמיוחד לליקוי שהוא בעיני בלתי נסבל, בלתי נתפס והתשובות שניתנות הן לא טובות, וזה בנושא ההכשרות.

קארין אלהרר: יש תקנים במשרד החינוך שלהם נותנים הכשרות ויש תקנים שהם מהמנהלת ולהם לא נותנים הכשרות.

קארין אלהרר: אני לא מצליחה להבין את הדבר הזה.

קארין אלהרר: מה קרה?

קארין אלהרר: מה שונה בין אנשים שהגיעו מהמנהלת לאנשים שהגיעו ישירות דרך משרד החינוך.

קארין אלהרר: בדיון האחרון היה כאן גם שר שלום ג'רבי מנכ"ל הרשות וגם השר הממונה על הרשות, אורי אריאל, ושניהם אמרו שהדבר יטופל וגם אמרו – אנחנו מאותה המפלגה ונדבר בינינו, ולהפתעתי ולאכזבתי יש לומר, קיבלתי מכתב משרד החינוך שאומר – זה מצב הדברים והדברים לא ישתנו.

קארין אלהרר: אני תוהה למה.

קארין אלהרר: בעוד שגם אומר שמושקעים 14 מיליון שקלים בהכשרות של בנות שירות לאומי במשרד החינוך, שאני לא ראיתי את הפירוט של ה-14 מיליון שקלים ואני מאד אשמח להבין איך מוציאים 14 מיליון שקלים על כמה יש?

קארין אלהרר: 3,500 או 4,500?

<קריאה: לא, למעלה מ-4,000.

קארין אלהרר: למעלה מ-4,000.

קארין אלהרר: אז אני אשמח קודם כל לקבל את הפירוט לעניין הזה.

קארין אלהרר: יש כאן נציגו של השר אורי אריאל?

קארין אלהרר: בבקשה אדוני, בוא תשב איתנו בשולחן.

קארין אלהרר: שם ותפקיד אדוני.

<אבי מאיר: אבי מאיר, יועץ של השר.

קארין אלהרר: יועץ השר, אוקיי.

קארין אלהרר: אז האם להבנתכם תכנית ההכשרות לשנה הקרובה השתנתה או השתפרה?

<אבי מאיר: אני רק אתייחס לשאלת ההכשרה.

<אבי מאיר: אנחנו ניסינו להידבר עם משרד החינוך ועם שר החינוך.

<אבי מאיר: לא הגענו להבנות.

<אבי מאיר: השר סיכם עם שר שלום שככל שהוא לא יצליח, הוא צריך ששר שלום עם מה שסוכם ייגש למשרד האוצר וינסה להגיע איתם להסדרה.

<אבי מאיר: סוכם שבכל מקרה בספטמבר כשתתחיל שנת השירות, גם אוכלוסיית המיעוטים, שכרגע אין לה הכשרות, תהיה לה הכשרות.

קארין אלהרר: איך?

<אבי מאיר: השר עוד לא יודע איך הוא עושה את זה, אבל הוא התחייב שלא יהיה מצב שיהיה שירות לאומי שלא מקבל הכשרה כמו שאר בנות השירות.

קארין אלהרר: זאת אומרת יודעים תוצאה, לא יודעים את הדרך?

<אבי מאיר: זה בדיוק המצב כרגע.

<אבי מאיר: אנחנו עוד בהידברות, היו השבוע שתי פגישות, הבנתי, הם האוצר.

<אבי מאיר: שאר נציגי הרשות יעדכנו.

קארין אלהרר: אנחנו מיד נבקש עדכון מהרשות.

קארין אלהרר: שם ותפקיד.

<מוטי אלמליח: מוטי אלמליח, מנהל אגף תקציבים ופיקוח של הרשות.

<מוטי אלמליח: אז כמו שאומר אבי, יועץ השר, אחרי שקיבלנו את המכתב מלשכת השר, מכתב ההתייחסות של השר בנט, הבנו שהם לא מוכנים לתת, למרות שהמשרתים משרתים במסגרות חינוך, לא מעוניינים לתת את ההכשרה שהם נותנים במגזר היהודי.

<מוטי אלמליח: עם זה פנינו לאוצר, עם אותה תשובה, כדי שמישהו אכן יישא את הדגל ויממן את ההכשרה הרלבנטית.

קארין אלהרר: מה הייתה תשובת האוצר?

<מוטי אלמליח: אנחנו עדיין בדין ודברים איתם ואנחנו מנסים למצוא פתרונות נוספים.

<מוטי אלמליח: בנוסף אני רוצה לציין קודם כל שהרשות, מבחינת הכשרות, זה לא שאנחנו לא נותנים שום הכשרה.

<מוטי אלמליח: אנחנו נותנים הכשרה לכלל המתנדבים שמעוניינים בכך, ונותנים קורס בשפה העברית, קורס של 100 שעות לימוד.

<מוטי אלמליח: הרשות מתוקצבת לכך ב-10 מיליון שקלים.

<מוטי אלמליח: בנוסף, אנחנו בשבועות האחרונים, בחודשים האחרונים יותר נכון, פועלים ביחד עם משרד הכלכלה, ביחד עם הגופים הפילנתרופים, לתת איזו שהיא מעטפת.

<מוטי אלמליח: אנחנו יצאנו בפיילוט ביחד עם משרד הכלכלה ועם הגופים הפילנתרופים בתשעה יישובים, חמישה מהם דרוזים, חמישה בדואים, כדי ללמוד איך אנחנו מתחברים למרכזי ריאן שנמצאים בשטח.

<מוטי אלמליח: אנחנו מגיעים לאוכלוסיות שמשרד הכלכלה לא מצליח להגיע לאותן אוכלוסיות שאנחנו מצליחים להגיע, ולכן יש פה איזה שהוא כר לשיתוף פעולה.

<מוטי אלמליח: משרד הכלכלה מצידו נותן קורסי מחשבים וקורסי העשרה וקורסים שיוכלו להשתלב המשרתים בעתיד בשוק העבודה או באקדמיה, ואנחנו מצדנו משתפים פעולה בנושא של קורס העברית; והגופים הפילנתרופים גם כן נותנים את חלקם פה בנושא הזה.

<מוטי אלמליח: זאת אומרת שלומר שאין הכשרה בכלל, זה לא נכון.

קארין אלהרר: לא, לא אמרתי את זה.

<מוטי אלמליח: בנוסף, במסגרות החינוך, כמו שכולנו יודעים, ישנם מספר גופים מפעילים שפועלים בתוך בתי הספר.

<מוטי אלמליח: למשל, המשרד לביטחון פנים, עם כ-1,600 מתנדבים הפועלים בכל תחומי המניעה שלהם, אם זה עיר ללא אלימות, מצילה, הרשות למלחמה בסמים, והם נותנים את ההכשרה מצידם לאותם משרתים.

<מוטי אלמליח: הרשות הלאומית לבטיחות בדרכים נותנת מצידה גם כן 10 ימי הכשרה – שניים בטרם שירות ועוד שמונה במהלך השירות.

<מוטי אלמליח: אותו דבר זהירות בדרכים, אור ירוק, גם כן נתונים את ההכשרה שלהם.

קארין אלהרר: כמה תקנים אתם מעבירים למשרד החינוך בשנה?

<מוטי אלמליח: מי שעושה פרופר חינוך, מדובר על כ-1,000 תקנים.

קארין אלהרר: 1,000 תקנים, כשבעצם אתם - - -

<מוטי אלמליח: בתוך בתי הספר ובגני הילדים יש לנו כ-3,000 מתנדבים, שכפי שציינתי חלקם ממימון של המשרד לביטחון הפנים.

<מוטי אלמליח: הכל במימון הרשות היום.

<מוטי אלמליח: יש - - -

קארין אלהרר: רק שנייה, סליחה שאני קוטעת אותך.

קארין אלהרר: אני מדברת על מספר התקנים שאמורים להגיע למשרד החינוך ובעצם לא מקבלים את ההכשרה של משרד החינוך.

<מוטי אלמליח: אז יש משהו כמו 1,000 תקנים כאלה שהם עושים פרופר מה שעושה משרת במשרד החינוך – סיוע לתלמידים מתקשים, סיוע למורים, סיוע בהפסקות פעילות וכו' וכו'.

<מוטי אלמליח: זה כ-1,000-1,100 משרתים, משהו כזה.

קארין אלהרר: אוקיי.

קארין אלהרר: אני מבינה שבשעה טובה ומוצלחת החל תהליך החקיקה של חוק שירות לאומי אזרחי.

קארין אלהרר: היכן זה עומד?

<מוטי אלמליח: היום בבוקר התקיים דיון נוסף.

<מוטי אלמליח: זה מתקיים - - -

<יואב ארבל: זה באמצע ההקראה.

<יואב ארבל: בדיונים בוועדת העבודה והרווחה לקראת קריאה שנייה ושלישית, באמצע ההקראה של החוק וזה חוק ארוך.

קארין אלהרר: יש התייחסות לאורך השירות בחוק?

<יואב ארבל: בהחלט, בין 12 ל-24 חודשים

קארין אלהרר: אוקיי.

קארין אלהרר: חובת השירות?

<יואב ארבל: לא.

<יואב ארבל: השירות לא יהיה חובה.

<יואב ארבל: מדובר על שירות התנדבותי, לא על חובה.

קארין אלהרר: התייחסות לאוכלוסיות עם צרכים מיוחדים?

<יואב ארבל: כן.

קארין אלהרר: באיזה היבט?

<יואב ארבל: יש סעיף אחד בחוק שמדבר על בעצם ייצוג הולם, זה לבעלי מוגבלויות.

<יואב ארבל: לגבי אוכלוסיות אחרות, כרגע בהצעת החוק לא נאמר כלום, יש דיונים לגבי זה – האם להכניס עוד אוכלוסיות להצעת החוק.

<יואב ארבל: אבל כרגע הסעיף שקיים מדבר רק על ייצוג הולם לבעלי מוגבלויות.

קארין אלהרר: הגיע לוועדה מידע שיש שתי עמותות חדשות שנמצאות באיזה שהוא תהליך של הכרה והן לא היו קודם.

קארין אלהרר: למה לא מחכים לקריטריונים ברורים?

<יואב ארבל: המידע שהגיע לוועדה הוא נכון.

<יואב ארבל: הן קיבלו הכרה.

<יואב ארבל: שתי העמותות החדשות קיבלו הכרה.

<יואב ארבל: עמותה אחת בוטלה הכרתה.

<יואב ארבל: זה מה שקרה בחודשים האחרונים.

קארין אלהרר: לא הבנתי.

קארין אלהרר: היא הוכרה הוא בוטלה?

<יואב ארבל: עמותה אחת, גוף מוכר אחד בוטלה ההכרה בו, ושתי עמותות חדשות קיבלו הכרה בחודשים האחרונים.

קארין אלהרר: אבל למה לא ממתינים שיחוקק החוק ולעשות את זה בצורה מסודרת?

<יואב ארבל: אני יכול לומר לך שתהליך חקיקת החוק כבר נמצא חמש-שש שנים - - -

קארין אלהרר: לא, אבל בפעם הראשונה זה גם הגיע לדיונים של ממש בוועדה.

<יואב ארבל: הגופים האלה, הבקשות לגביהם הגיעו לא עכשיו, הגיעו כבר לפני כן וטופלו גם על ידי שרים קודמים.

קארין אלהרר: מתי הם הגיעו?

<יואב ארבל: אין לי תאריכים מדויקים, אבל טופלו כבר על ידי השר אורבך, זיכרונו לברכה.

<יואב ארבל: התחילו לטפל בזה, בזמנו השר אורבך נפטר, הייתה מערכת בחירות, אי אפשר היה לקדם את זה.

<יואב ארבל: לאחר מערכת הבחירות המשיכו בטיפול בהן.

קארין אלהרר: אוקיי.

<יואב ארבל: בכל מקרה, אני יכול - - -

קארין אלהרר: אני חייבת להודות שזה נראה תמוה.

<יואב ארבל: אני יכול כן להוסיף שהקריטריונים בהצעת החוק לפחות, הם יחסית די דומים למה שקיים היום.

<יואב ארבל: זאת אומרת הם לא שונו בצורה מאד מאד דרמטית והוספו מספר דברים, יחסית קטנים, אבל אני יכול לקחת לדוגמא – הגופים שהוכרו, זה גופים שגם היו מוכרים לפי הקריטריונים החדשים, אלא אם כן הם ישתנו, אבל כפי שהם נמצאים בהצעת החוק.

<יואב ארבל: בדברים האלה אין שינויים גדולים.

<יואב ארבל: השר לא ראה לנכון וגם אנחנו לא חשבנו שזה נכון לחכות עם הדבר.

קארין אלהרר: נהדר.

קארין אלהרר: כן, בבקשה, את רוצה, תומר?

<תומר נאור: רק ברשות יושבת ראש הוועדה, אם מותר לשאול מדוע בוטלה עמותה או גוף מוכר שאושר בהליך מאד מזורז ככל הנראה.

<תומר נאור: מדוע הוא בוטל?

<תומר נאור: זה מאד מעניין אותנו.

<תומר נאור: לא קיבלתי מכתב השבוע מהמנהלת.

<יואב ארבל: מי אדוני?

<תומר נאור: אדוני תומר נאור מהתנועה למען איכות השלטון.

<תומר נאור: השבוע קיבלתי מכתב, ממש מלפני שלושה או ארבעה ימים שלא סיפר לנו על הביטול אלא סיפר מדוע אושרו אותן שתי עמותות והכל נעשה תקין ולא בהליך מזורז כמו שטענו, ולכן מעניין אותי מדוע.

<יואב ארבל: לא, הגוף המוכר שבוטל זה עיריית ירושלים.

<יואב ארבל: עיריית ירושלים היא גוף מוכר מאד מאד ותיק.

<יואב ארבל: במהלך השנים האחרונות עיריית ירושלים ירדה מתחת לרף של המינימום של 250 מתנדבים שנדרש בתקנות, בצורה די דרמטית גם, ולאור זאת החליט השר לבטל את ההכרה.

<תומר נאור: תודה.

קארין אלהרר: אוקיי.

קארין אלהרר: את רצית?

קארין אלהרר: שם ותפקיד.

<עדי שניר: עדי, פורום שירות אזרחי לאומי.

<עדי שניר: אני רק רוצה שנייה אחת לחזור לשאלה הקודמת לגבי האוכלוסיות המיוחדות שמתנדבות בשירות.

<עדי שניר: אז באמת יש סעיף שמזכיר באיזה שהוא אופן את הצעירים עם המוגבלויות, אבל אין עיגון חד משמעי לגבי סך כל המשתתפים בשירות הלאומי, ביניהם גם צעירים בסיכון ורקע של מצוקה וגם צעירים מהחברה הערבית.

<עדי שניר: וגם אין אזכור כרגע לגבי המעטפת, בעצם מערך ההכשרות שהוא ייחודי לאותם צעירים, שכן צריך לתת עליו את הדעת בהקשר של האוכלוסיות האלה.

קארין אלהרר: כן, בבקשה.

<ידעיה לוין: ידעיה לוין, בת עמי.

<ידעיה לוין: שני דברים.

<ידעיה לוין: אלף, בעיני גם הסעיף של ייצוג הולם הוא לא מספק לחלוטין ולא מוזכר - - -

קארין אלהרר: הגעתם כבר לסעיף הזה?

<ידעיה לוין: לא, לא הגיעו לזה, אבל בקיצור, זה לא מספק לחלוטין, ודאי לא לנושא של צעירים וצעירות מרקע של סיכון ומצוקה, שהם בכלל לא באים לידי ביטוי בחוק וצריך שם תיקון גדול בנושא הזה.

קארין אלהרר: טוב, תודה.

קארין אלהרר: כן.

<דנה רוטשילד: דנה רוטשילד מהקליניקה לזכויות ילדים ונוער באוניברסיטה העברית.

<דנה רוטשילד: אנחנו פוגשים נערים ונערות רבים בקליניקה שהוצאו מבתיהם או שעברו מסכת של התעללויות בבית וכו', ובשלב כלשהו חלקם מגיעים גם למסגרת של שירות לאומי, שירות לאומי אזרחי ואנחנו מלווים אותם גם בגילאים קצת יותר בוגרים.

<דנה רוטשילד: אני רוצה להתייחס לרגע לנושא של נוער בסיכון, דווקא גם בהיבט של המצב הקיים.

<דנה רוטשילד: למיטב ידיעתי יש תקנים מאד מעטים לנוער בסיכון.

<דנה רוטשילד: הגופים גם לא מגייסים אותם באופן אקטיבי, אבל מעבר לכך יש היום תקנות שקובעות שנערים או נערות שהם נערים בודדים, זאת אומרת שאינם נמצאים בקשר עם ההורים לפחות שנתיים, הרבה מהם נערים שאנחנו מכירים, צריכים לקבל תוספת לדמי הכלכלה.

<דנה רוטשילד: זו סוגיה שאנחנו נתקלנו בה ואנחנו רואים שעמותות היום, הגופים המוכרים היום לא מיישמים את הנושא הזה ואינם נותנים תוספת לנערים ולנערות בסיכון.

<דנה רוטשילד: אני רוצה להזכיר שאלה נערים ונערות שאין להם שום מסגרת תמיכה, שום עורף לא כלכלי.

<דנה רוטשילד: נערה אחת, צעירה אחת שאנחנו מלווים למשל היום, יש לה גם חובות בהוצאה לפועל, גם חובות במוסד לביטוח הלאומי, גם חובות למד"א ולא רק שהיא לא מקבלת את התוספת, היא גם אגב לא מקבלת את סכום דמי הכלכלה החודשי מהמסגרת בגלל כל מיני עניינים פרוצדוראליים של מסמכים כאלה ואחרים שהרבה פעמים נדרשים.

<דנה רוטשילד: ולכן אני חושבת שיש גם צורך בהסדרה מאד ברורה של הנושא של נוער בסיכון שנכנס לתוך המסגרות האלה; וגם יותר מהכל, יישום של המצב הקיים, שהיום לא קורה והנערים והנערות האלה נשארים ללא כל תמיכה, למרות שהדבר קבוע בתקנות.

קארין אלהרר: תודה.

קארין אלהרר: אני מחזירה אותנו לדיון הקודם.

קארין אלהרר: השר אורי אריאל אמר שהדבר הזה בהחלט מדבר אליו וחשוב לו ותהיה ועדה שתוקם ותגבש המלצות לעניין הרצף הטיפולי שניתן לנערים ולנערות בסיכון, גם לאוכלוסיות שכיום לא ניתן להן מענה בשירות הלאומי.

קארין אלהרר: אני אשמח לקבל הבנה איפה הדברים עומדים כרגע.

<אבי מאיר: אני לא מכיר.

<אבי מאיר: אני מכיר את ועדת התעריף שעכשיו דנה בתעריף הכללי.

קארין אלהרר: אה, לזה עוד נגיע.

קארין אלהרר: אנחנו בדרך.

<אבי מאיר: את זה אני אבדוק.

<אבי מאיר: אם יש בעיות ספציפיות, אנחנו מקבלים כל תלונה שמוגשת אלינו, אם זה לא רק נוער בסיכון, בכלל - - -

קארין אלהרר: לא, לא.

קארין אלהרר: חשוב להבהיר.

קארין אלהרר: לא מדובר פה בתלונה פרטנית.

קארין אלהרר: מדובר פה באיזו שהיא תוספת של חתך אוכלוסייה שכיום אין לו תקנים ייעודיים בשירות הלאומי אזרחי, נערים שהם בתחילת הרצף.

קארין אלהרר: אמר כאן שר שלום ג'רבי בדיון הקודם, כעניין של מדיניות אין תקנים ייעודיים לאלה שנמצאים בתחילת הרצף.

קארין אלהרר: אמר.

קארין אלהרר: אמר אני דווקא חושב שבמקומות האלה, שבהם ניתן להציל נפש בישראל, ראוי שיהיו תקנים ייעודיים לדבר הזה ואין אותם היום ונאמר כאן בדיון שהדבר ייבחן, ורציתי לשאול האם הדבר נבחן.

קארין אלהרר: נכנסת חברת הכנסת מירב בן ארי, שאני יודעת שגם היא פועלת בעניין הזה.

קארין אלהרר: למשל, כדי שמישהו, אני אתן לכם דוגמא, מישהו, צעיר או צעירה שיש להם הרשעה פלילית, מזמן, כשהם היו בני 15 ו-16, ויכול להיות שהשירות הלאומי למשל יעשה איזה מחיקת רישום פלילי.

קארין אלהרר: לא מדובר על תיקי רצח, מדברים על הסתבכויות קטנות, שיש הרשעה כתובה ברישום.

<מוטי אלמליח: אז יש לנו מענה היום לנושא הזה של רישום פלילי.

<מוטי אלמליח: אנחנו התחלנו איזה שהוא פרויקט, כשאנחנו מתחילים פרויקט של 100 תקנים של נערים ונערות עם רישום פלילי ביחד עם משרד המשפטים, ובסופו של שירות יידון בוועדה אותו מתנדב – איך הוא שירת והאם ניתן למחוק לו את הרישום הפלילי.

<מוטי אלמליח: האוצר הולך איתנו על זה גם מבחינת תקצוב, גם מבחינת תקנים ואני בשבוע שעבר עוד הייתי באוצר ואמרו לי שאם אנחנו נראה שיש צורך יותר גדול מה-100 תקנים האלה, אנחנו נעשה את זה.

<מוטי אלמליח: נכון להיום - - -

קארין אלהרר: כרגע יש 100 תקנים?

<מוטי אלמליח: יש 100 תקנים לנושא הזה.

קארין אלהרר: עד מתי הפיילוט מוכרז?

<מוטי אלמליח: עד ספטמבר.

<מוטי אלמליח: יש 100 תקנים כאלה, של הגופים המפעילים.

<מוטי אלמליח: יש 100 תקנים שמתוכם מאוישים פחות או יותר 70.

<יגאל ויינר: לא, לפי דעתי קיבלנו הנחייה לבטל את - - -

<מוטי אלמליח: לא קיבלתם הנחיה לבטל.

קארין אלהרר: רק שנייה.

קארין אלהרר: מי אדוני, שם ותפקיד?

<יגאל ויינר: יגאל ויינר מהאגודה להתנדבות.

<מוטי אלמליח: לא קיבלתם הנחיה לבטל.

<ידעיה לוין: אני לא קיבלתי הנחיה לבטל וזה קיים.

<מוטי אלמליח: תבדוק את זה שוב.

<מוטי אלמליח: לא קיבלתם הנחיה.

קארין אלהרר: כמה נציגי עמותות מפעילות יש כאן?

קארין אלהרר: שישה.

קארין אלהרר: כמה מכם הלכו לבטל?

<ידעיה לוין: אצלנו זה עובד.

קארין אלהרר: אתם העמותה היחידה שאצלה זה עובד?

<ידעיה לוין: אני לא יודע.

<ידעיה לוין: אני יודע מה אצלי.

קארין אלהרר: אצלך גם?

קארין אלהרר: עיריית ירושלים?

קארין אלהרר: אני לא מבינה, עיריית ירושלים לא נפסלו?

קארין אלהרר: ההכרה לא בוטלה?

קארין אלהרר: אני לא מבינה.

<ידעיה לוין: היא תיפסק בסוף שנת השירות, ב-31 באוגוסט.

קארין אלהרר: אוקיי, אז עיריית ירושלים נמצאת כרגע בפיילוט?

<מוטי אלמליח: לא, עיריית ירושלים לא בפיילוט, אבל שלומית נמצאת, עמינדב נמצאת.

קארין אלהרר: תקשיבו, זה ממש מוזר.

<מוטי אלמליח: עמינדב, האגודה להתנדבות בת עמי.

<מוטי אלמליח: מי שזכה במכרז אצלנו בתקני אוכלוסיות מיוחדות ובתקני נערים ונערות במצוקה, יכול להפעיל את הפרויקט הזה.

<מוטי אלמליח: במסגרת התקנים האלה זכו ארבע עמותות, ביניהן האגודה להתנדבות, שלומית, בת עמי ועמינדב.

קארין אלהרר: מה היחס?

קארין אלהרר: כמה תקנים כאלה יש לכם?

<ידעיה לוין: אלף יש לנו ברצף מאד רחב.

<ידעיה לוין: גם סיכון קל - - -

קארין אלהרר: בתקנים הספציפיים של הפיילוט כמה יש לכם?

<ידעיה לוין: של הפיילוט - יש לנו כמה שהצלחנו לאייש.

<ידעיה לוין: זאת אומרת סדר גודל של 17 היום, 20, משהו כזה מתוך ה-100.

קארין אלהרר: אוקיי.

<ידעיה לוין: זאת אומרת הצלחנו יותר, אבל יש חלק שלא הצליחו כמו שאומרים.

<ידעיה לוין: הייתה נשירה מסוימת.

<ידעיה לוין: אבל חשוב לי להגיד גם לגבי הנקודה הנוספת, יש גם דרך משרד החינוך וגם דרך הרשות לשירות לאומי, יש רצף מאד רחב של סיכון ומצוקה.

<ידעיה לוין: גם סיכון קל וגם תקני מצוקה, מה שמוגדר נוער מנותק גם כן, וזה באמת בקשת מאד רחבה.

<ידעיה לוין: סדר גודל של מעל 200, סדר גודל של 220 מתנדבים ומתנדבות.

<מוטי אלמליח: של תחילת הרצף.

<ידעיה לוין: גם תחילת הרצף.

<ידעיה לוין: יש לנו קשת מאד רחבה.

<מוטי אלמליח: סך הכל יש לנו 500 תקנים של הרצף - - -

קארין אלהרר: לכל הרשות.

<מוטי אלמליח: ועוד 200 תקנים.

<מוטי אלמליח: כן, 100 תקנים שלנו ועוד 100 תקנים.

<דוד פלבר: אצלנו יש 120 תקנים לנוער בסיכון והדגש הוא דווקא באמת על איפה שמקומות אחרים לא תקצבו, וזה דווקא על תחילת ה-.

<דוד פלבר: הכיוון היותר נמוך, שיהיה ברור על מה מדובר.

<דוד פלבר: תחילת הרצף - - -

קארין אלהרר: אלה תקנים אינהרנטים שלכם, לא שמועברים מהרשות.

<דוד פלבר: לא, לא, שלנו, של משרד החינוך.

<דוד פלבר: 120 תקנים שלנו שיועדו דווקא לאוכלוסייה הזאת שפחות מטופלת במקומות אחרים.

קארין אלהרר: אוקיי.

<מוטי אלמליח: התקנים האלה היו צריכים לעבור בהחלטת ממשלה.

<מוטי אלמליח: משרד החינוך לא הסכים להעביר אותם, אבל הם עכשיו עם 100 תקנים - - -

קארין אלהרר: תגידו, משרד החינוך, הממשלה זה המלצה בלבד?

<דוד פלבר: לא.

<דוד פלבר: משרד החינוך - - -

קארין אלהרר: הייתי בטוחה שאתם חלק מהממשלה הזאת.

<דוד פלבר: משרד החינוך מכבד מאד את החלטות הממשלה.

קארין אלהרר: אבל מחליט מתי הוא מיישם אותן ומתי לא.

<דוד פלבר: רוב הפרויקטים שנידונו כאן, משרד החינוך יזם אותם והקים אותם לפני שכל גורם אחר נכנס אליהם.

קארין אלהרר: אז?

<דוד פלבר: כולל המגזר הערבי, כולל נוער בסיכון, כולל בעלי מוגבלויות.

קארין אלהרר: אז מה זה אומר?

קארין אלהרר: שעכשיו אנחנו שמים גדר ולא מכניסים אותם?

<דוד פלבר: לא, לא, הפוך.

<דוד פלבר: אנחנו כרגע מטפלים באוכלוסיות האלה כבני טיפוחנו מאז ומעולם וככה אנחנו מתייחסים אליהם.

<דוד פלבר: אנחנו חושבים שהם מקבלים אצלנו שירות טוב לא פחות מבכל מקום אחר.

קארין אלהרר: רק שיקבלו שירות, אני אומרת.

<דוד פלבר: הם מקבלים שירות שהוא לא פחות טוב מכל מקום אחר, כולל היקף תקנים שגדל משנה לשנה, כולל כל מעטפת שנדרשת.

קארין אלהרר: טוב.

קארין אלהרר: אז אתם רבים ביניכם וכולם ממשיכים.

<מוטי אלמליח: אנחנו רבים, אבל בסדר.

<מוטי אלמליח: העיקר שהנוער מרוויח.

<מוטי אלמליח: יש תקנים פה, יש תקנים פה.

קארין אלהרר: אני לא יודעת.

קארין אלהרר: אם יש בלגן בסוף הנוער לא ירוויח.

<מוטי אלמליח: לא, אנחנו עמדנו על זה.

<מוטי אלמליח: כמו שהם התנגדו לתת את ההכשרה, הם מתנגדים לתת את הנוהל הזה.

<מוטי אלמליח: יש החלטת ממשלה מפורשת שאומרת שכל התקנים של המגזר הלא יהודי ותקנים של אוכלוסיות מיוחדות, יהיו ברשות.

<מוטי אלמליח: בהחלטה הזאת דרשנו ממשרד החינוך להעביר את התקנים אלינו והם התנגדו להעביר את התקנים אלינו.

קארין אלהרר: למה התנגדתם?

<דוד פלבר: קנאת סופרים תרבה חכמה.

<דוד פלבר: אני חושב שיש, כמה שיש יותר גופים, ככה יש יותר תקנים בסוף ולא פחות.

קארין אלהרר: בסדר.

קארין אלהרר: אוקיי, אני שמה את התשובה הזאת בצד.

קארין אלהרר: יש החלטת ממשלה.

<מוטי אלמליח: יש החלטת ממשלה, אבל יש כאלה שמקיימים ויש כאלה ש - - -

קארין אלהרר: אני לא יודעת.

קארין אלהרר: תראו, אם הממשלה עצמה אומרת – החלטות הממשלה הן בגדר המלצה בלבד, מה יגידו אזובי הקיר?

<דוד פלבר: הממשלה ממש לא אומרת את זה, לפחות מנקודת הראות - - -

קארין אלהרר: אבל זה מה שאתם עושים בפועל.

<דוד פלבר: אנחנו כמדיניות חושבים שאם טיפלנו בילד מגיל 0 עד גיל 18 בחינוך המיוחד, אין סיבה שבגיל 19 נמסור אותו לגורם אחר.

<דוד פלבר: אנחנו רואים בבעלי הצרכים המיוחדים - - -

קארין אלהרר: אני בעד.

קארין אלהרר: אז לא צריך את הרשות.

קארין אלהרר: לא צריך צבא.

<דוד פלבר: צריך אותה לרגולציה, לא למה שהיא עושה אגב, אבל לרגולציה כן.

<דוד פלבר: לא צריך אותה בשביל שתפעיל תקנים.

<דוד פלבר: היא צריכה להיות רגולציה.

<דוד פלבר: היא צריכה להנחות את משרדי הממשלה.

<דוד פלבר: היא צריכה לפקח על עבודת משרדי הממשלה.

<דוד פלבר: היא צריכה לעשות הרבה מאד תפקידים חשובים.

<דוד פלבר: היא לא צריכה להפעיל בעצמה תקנים.

<מוטי אלמליח: בשביל זה יש ממשלה ש - - -

קארין אלהרר: אני חייבת להודות שאני נבוכה בשם הממשלה ואני אפילו לא חברה בה.

קארין אלהרר: כן, גברתי.

<אורנה קוטלר: אני אורנה, אני מנהלת את עמותת שלומית ואני חייבת להגיד שהדיון הזה קצת מעציב אותי.

<אורנה קוטלר: כי בסופו של דבר באמת הצעירים ייפגעו, בין היתר כי יש פה כל מיני ניסיונות למשטר ולהכניס את השירות הלאומי לתוך צינורות, החלטות.

<אורנה קוטלר: צריך לזכור מאיפה השירות הלאומי הגיע, מה המטרה שלו, מה האופי שלו ואת מי הוא בא לשרת.

קארין אלהרר: זה לא תנועת נוער פה, כן, צריך למשטר.

<אורנה קוטלר: רגע, הוא לא תנועת נוער, אבל הוא גם לא צבא, והוא בא מהחברה האזרחית.

קארין אלהרר: אבל עדיין צריך שיהיו כללים מאד מאד ברורים לאיפה הכסף הולך וכמה תקנים יש.

<אורנה קוטלר: רגע.

<אורנה קוטלר: הכל נכון.

קארין אלהרר: אני שמחה.

<אורנה קוטלר: וזה בסדר לבוא ולבקר ולבדוק, ועדיין המנעד הוא מאד רחב.

<אורנה קוטלר: עכשיו ברשותך, אני רוצה לבוא ולהגיד שיש הרבה מאד תכניות ויש הרבה מאד צרכים ויש מקום גם לתקנים האלה וגם לתקנים האלה.

<אורנה קוטלר: אני הובלתי שולחן שמדבר על היום שלפני השירות הלאומי.

<אורנה קוטלר: הצעירים שעליהם משרד החינוך האיר זרקור – לא מקבלים מענה בחלקו דרך התקנים של הרשות.

<אורנה קוטלר: צריך לבדוק איך הם יקבלו אותם, וכרגע כל הבקשה שלי זה שבמסגרת הסדר שעושים, והוא מבורך, והביקורת שעושים, והיא מבורכת, לא תשפכו את התינוקות עם המים.

<אורנה קוטלר: כי זה כרגע מה שקורה בחודשים האחרונים.

<אורנה קוטלר: שבסוף מי שנפגע זה אותם צעירים.

קארין אלהרר: תסבירי לי.

<אורנה קוטלר: אני אסביר.

<אורנה קוטלר: כי למשל התכניות שאנחנו עושים עם משרד החינוך, הן תכניות שמקבלות מענה שכרגע לא עומדות בקריטריונים של התכניות שאנחנו עושים עם הרשות.

<אורנה קוטלר: עכשיו, אני אומרת לך בתור גוף שמפעיל גם את זה וגם את זה, יש אצלי מקום גם לאלה וגם לאלה.

<אורנה קוטלר: רק, כל הבקשה שלי זה שתלמדו את השדה, תבינו כל מי שעוסק בזה ולפי זה יתקבלו החלטות.

<אורנה קוטלר: הרבה פעמים כשאני יושבת פה בדיונים, אני מרגישה שבסוף אין מושג איך נראה שירות לאומי, איך נראה שירות לאומי לצעיר שבא מהחינוך המיוחד ושלא מוכר על ידי הרווחה, ואיך נראה שירות לאומי של צעיר שמוכר על ידי הרווחה ואיזו תכנית הוא צריך לקבל.

<אורנה קוטלר: משיכות המכחול חייבות להיות הרבה יותר דקות ועדינות ממה שקורה פה.

קארין אלהרר: אוקיי.

קארין אלהרר: ואחרי שאמרת את הדברים החשובים הללו, אני באה ואומרת שזה טוב ויפה ואני מאד שמחה על הפעילות הענפה שיש, ואני הראשונה שבאתי ואמרתי עוד בממשלה הקודמת שצריך עוד תקנים לאנשים עם מוגבלויות ושהדבר הזה הוא חשוב מאין כמוהו.

קארין אלהרר: יחד עם זאת, מכיוון שמדובר בעבודת ממשלה ולא בעבודת ילדים מכיתה ג' במרתף של הבניין, עדיין זה צריך להיות בצורה מסודרת ועדיין צריך להיות גורם מתכלל ועדיין צריך להיות מישהו שבודק ורואה כמה תקנים יש, לאיפה הכסף הולך.

קארין אלהרר: הדברים האלה הם חשובים.

קארין אלהרר: את יודעת למשל שבבדיקה שנעשתה נמצא שיש בזבוז כספים מטורף על ידי עמותות ואפשר לחסוך כסף ולהביא עוד תקנים.

קארין אלהרר: למשל.

<אורנה קוטלר: איך את יודעת את זה?

קארין אלהרר: למשל יש דו"ח של משרד האוצר.

<אורנה קוטלר: אבל הדו"ח של משרד האוצר יש לנו הרבה מה להגיד עליו ואני מזמינה אותך באופן אישי לבוא לבקר בשלומית, לראות את הדו"חות הכספיים של שלומית בארבע השנים האחרונות, ותספרי לי איזה בזבוז.

מירב בן ארי: אני חייבת להגיד, כי אני ביקרתי אצלם, גם אצל האגודה להתנדבות וגם בבת עמי ישבתי ואני רוצה להגיד משהו לחברתי, כי אנחנו גם, בוא נגיד שאת רוב הדברים אנחנו רואות עין בעין.

מירב בן ארי: את צודקת בטענה שלך, אבל זה מאד מאד חשוב לא להכליל.

מירב בן ארי: אני רק מעירה כי ראיתי חלק.

מירב בן ארי: בחלק מהעמותות גם הייתי פיזית, גם דיברתי עם העובדים וצעירים, ויש עמותות כאן שמתנהלות בצורה מאד מאד ענייה.

מירב בן ארי: תסלחו לי על העני בפתח, אבל היא מעניינת, כי אני ראיתי את זה.

מירב בן ארי: הגענו למצב שחברה שאלו פה, וזה גם עלה בוועדת העבודה והרווחה נראה לי, על אותם צעירים שבשישי שבת אין להם כסף לשים את המדריך, אז אחד הנערים שם סיפר לי, ועד שלא עמדה אותה בחורה ותמכה, הוא אמר לי שהוא לפעמים פותח אוהל בסוף השבוע בחורשה, כדי לישון, כי אין תקציב לשים מדריך בסופי שבוע.

מירב בן ארי: ומאידך גיסא, הגיעה בשבוע שעבר לפתחי עמותה שמשכירה את החדר לסוף שבוע.

מירב בן ארי: אז לכן מאד מאד חשוב - - -

קארין אלהרר: אני לא עושה הכללות.

מירב בן ארי: כן, כן.

מירב בן ארי: כשמגיע דו"ח, אני מציעה מאד לבחון.

מירב בן ארי: ואני רוצה להגיד לך עוד משהו על אותו ילד שפותח אוהל בסוף השבוע.

מירב בן ארי: באמת לקחנו את הפן הזה, ואלי אלאלוף יו"ר הוועדה כל כך הזדעזע שהיה לו קשה להאמין לדברי ואז לצידי ישבה, אני חושבת מבת עמי, או לא זוכרת, בחורה דתייה ופשוט אמרה – אני אין לי איפה לישון בסוף השבוע.

מירב בן ארי: כך שאני מאד מאד חושבת - - -

<ידעיה לוין: לא, היא לא מבת עמי.

מירב בן ארי: לא בעת עמי, סליחה.

<ידעיה לוין: אין מצב שאין להם איפה לישון.

מירב בן ארי: לא, לא.

מירב בן ארי: חלילה, אתה יודע, אני מכירה את עבודתך.

קארין אלהרר: אני כדי למנוע את המצב הזה לא נוקטת בשמות של עמותות.

מירב בן ארי: בדיוק.

קארין אלהרר: אני רק אומרת שנבדק ונמצא.

מירב בן ארי: מאד מאד חשוב לעשות הבחנה.

קארין אלהרר: תראי, זה שיש עמותות שהן מתנהלות בצורה מצוינת, זה נהדר.

מירב בן ארי: גם בתת תקציב.

קארין אלהרר: אז אני אומרת.

קארין אלהרר: אבל תראו, בסוף - - -

מירב בן ארי: לא, אבל אין ספק שיש כאן גם עמותות - - -

קארין אלהרר: בואו נודה על האמת.

קארין אלהרר: בסוף יש עוגה, צריך לדעת לחלק אותה.

קארין אלהרר: אם אנחנו מחלקים אותה בצורה לא טובה, ויסלחו לי כל העמותות שרואות את עצמן נפגעות, אבל אנחנו לא פה בשבילכם.

קארין אלהרר: אנחנו פה בשביל הצעירים.

קארין אלהרר: ואם הדבר הזה משפיע על הצעירים, אז אני מצטערת.

קארין אלהרר: בסוף מי שבא לנגד עינינו הם הצעירים והצעירות.

מירב בן ארי: נכון.

קארין אלהרר: לא העמותות.

<קריאה: בשביל מה אנחנו קיימים?

קארין אלהרר: בסדר גמור.

קארין אלהרר: יפה מאד, אבל אני אומרת שהשיקול המנחה הוא שיקול הצעירים והצעירות לא השיקול של העמותות.

<אורנה קוטלר: אבל זה השיקול שלנו.

קארין אלהרר: בסדר, יכול להיות.

<אורנה קוטלר: לא היינו באים לעבודה יום אחד אם זה לא היה השיקול שלנו.

קארין אלהרר: גברתי הנכבדה, אני לא בקונפליקט איתך.

קארין אלהרר: רק מה שאני באה ואומרת, שהדבר שמנחה אותי זה למצוא חן בעיניכם וזה יכול גם פחות.

קארין אלהרר: אני מקווה שזה מוצא חן, כי בסוף ככל שאני רואה את הדברים יש לנו מטרה משותפת והיא להעניק יותר ויותר תקנים לצעירים ולצעירות.

קארין אלהרר: תקנים איכותיים, לא תקנים לסמן וי.

קארין אלהרר: תקנים איכותיים לצעירים וצעירות.

קארין אלהרר: אם הדבר הזה לא עומד בקנה אחד עם מה שאתם מאמינים בו, אז אנחנו במחלוקת.

קארין אלהרר: ואם לא, אז אנחנו ביחד באותו עניין.

קארין אלהרר: זו הנקודה.

קארין אלהרר: ולכן כשאני אומרת שאפשר להרזות בעמותות מסוימות, אני לא נוקטת בשמות, אם אפשר להרזות וכן להקצות עוד תקנים, במסגרת העוגה לחלקה אותה אחרת, צריך שייעשה כך.

קארין אלהרר: למה זה מקומם אתכם?

<אורנה קוטלר: לזה בדיוק התכוונתי כשאמרתי לך שאת שופכת תינוקות עם המים.

<אורנה קוטלר: כי אני חושבת שההכללה היא מאד מאד רחבה.

קארין אלהרר: אבל אני לא הכללתי.

<אורנה קוטלר: אני חושבת שעושים עוול מאד גדול לכל אותן מאות רכזות שרואות בעבודה שלהן קודם כל שליחות ורק אחר כך משלח יד.

<אורנה קוטלר: אני מזמינה אותך לבוא ולבדוק כמה רכזת של שירות לאומי מרוויחה ולהגיד אחר כך אם אנחנו לא שמים את הצעירים לנגד העיניים.

קארין אלהרר: אני לא בדקתי את הדו"חות הכספיים של העמותות, אבל היה מי - - -

<אורנה קוטלר: אני מזמינה אותך.

קארין אלהרר: היה מי שבדק.

קארין אלהרר: היה מי שבדק, שהוא כלכלן.

קארין אלהרר: אני לא כלכלנית בהכשרתי ויכול להיות שהוא רואה דברים שאני לא מצליחה לראות.

קארין אלהרר: הוא מצא שהיו אי אילו אי סדרים ואני מקווה שהם תוקנו.

קארין אלהרר: אני לא מבינה למה זה לא?

קארין אלהרר: את הראשונה שצריכה לשמוח מכך שאי סדרים יתוקנו.

<אורנה קוטלר: אני אגיד לך למה אני לא שמחה, כי הענישה היא ענישה קולקטיבית והיא לא ענישה שמתייחסת למי ש - - -

קארין אלהרר: צר לי שאת רואה במהלך הזה ענישה.

קארין אלהרר: כן, בבקשה, אדוני.

<דוד פלבר: אני לא מייצג שום עמותה, אבל כן קראתי את הדו"ח ואני חושב שמה שאולי אורנה רומזת בענייני הכללות, זה שהייתה הערה על עמותה מסוימת על התנהלות מסוימת ונוצר רושם שכאילו כל העמותות שותפות בחגיגה.

קארין אלהרר: ממש לא.

מירב בן ארי: אני גם אמרתי.

<דוד פלבר: אז אני חושב שפה - - -

קארין אלהרר: כן, בבקשה.

<מוטי אלמליח: קודם כל לגבי הקצאת התקנים, אז כמו שחברת הכנסת יודעת, השר הקצה בשנה האחרונה משהו כמו 700 תקנים נוספים.

<מוטי אלמליח: אם אנחנו מדברים על כך שלפני שלוש שנים היו כ-80 תקנים של בעלי צרכי מיוחדים, היום אנחנו עומדים על 1,500 תקנים של בעלי צרכים מיוחדים.

קארין אלהרר: 1,500 בפועל?

<מוטי אלמליח: 1,500 תקנים.

<מוטי אלמליח: תקנים.

קארין אלהרר: כי האוצר מספר על מספר אחר.

<מוטי אלמליח: אנחנו הוספנו השנה, במסגרת דיוני התקציב, השר, במסגרת הסיכום עם אגף התקציבים ועם משרד האוצר, הוספנו למעלה מ-700 תקנים לצרכים מיוחדים.

<מוטי אלמליח: בנוסף יש לנו 400 תקנים של נוער ונערות בקצה הרצף.

<מוטי אלמליח: בנוסף יש לנו עוד 100 תקנים שאמרנו, הר"פ, ועוד 100 תקנים של נוער בסיכון ו-100 תקנים שעדיין משרד החינוך, של נוער בסיכון.

<מוטי אלמליח: כך שהתקנים גדלו לאין ערוך מלפני שלוש שנים ועד היום במאות תקנים.

קארין אלהרר: ואתה מבין שיש צורך בעוד?

<מוטי אלמליח: תמיד יש צורך בעוד, אבל נכון להיום, מכיוון שדיוני התקציב היו רק בנובמבר, קיבלנו את התקנים בנובמבר, אז התקנים גם לא מלאים נכון להיום ואני מקווה ששנה הבאה, אנחנו עושים עבודה משותפת ביחד עם הגופים המוכרים כדי לגייס ולמלא את התקנים האלה.

<מוטי אלמליח: בנוסף, השר התחייב להקים ועדה לבחון את התעריף.

קארין אלהרר: שהייתה אמורה לסיים עד ה-1 במרס.

<מוטי אלמליח: שהייתה אמורה לסיים עד ה-1 במרס.

<מוטי אלמליח: הוועדה קמה, אני גם חבר בוועדה הזאת ביחד עם - - -

קארין אלהרר: אורי שיינין.

<מוטי אלמליח: אורי שיינין מהאוצר, נציג אגף החשב הכללי, ויושב ראש הוועדה הוא המשנה למנכ"ל משרד הבינוי והשיכון, שהוא נציגו של השר - יעקב שנרב.

<מוטי אלמליח: הוא עובד מדינה ותיק.

<מוטי אלמליח: הוא יושב ראש הוועדה.

<מוטי אלמליח: הוועדה ככל הנראה - - -

קארין אלהרר: הוא עדיין במשרד הבינוי?

<קריאה: כן.

קארין אלהרר: זה שילוב מעניין.

<מוטי אלמליח: אז אנחנו מתכנסים בתדירות די גבוהה.

<מוטי אלמליח: אנחנו אמורים לסיים ככל הנראה לקראת יוני, אחרי שאנחנו נעשה את הסבבים ואו לתקף את הדו"ח או לעשות דו"ח אחר.

<מוטי אלמליח: עם הדו"ח ההוא היו קצת מחלוקות ובעיות.

<מוטי אלמליח: הגופים המוכרים הביאו מצידם שני דו"חות אחרים שמראים הפוך, זאת אומרת שיש פה איזה שהוא ויכוח.

<מוטי אלמליח: אני מקווה שהוועדה תסיים את הדיונים שלה ותגיש את המסקנות לשר.

<מוטי אלמליח: השר יאמץ ואנחנו נלך לדרך אחרת.

<מוטי אלמליח: הכל יהיה בשיתוף, בתיאום ובהבנה.

קארין אלהרר: ואז יבוא שר חדש ויגיד רגע, אני אקים עוד ועדה.

<מוטי אלמליח: אם הוא יספיק.

מירב בן ארי: בואי נקווה שלא יבוא שר חדש ושהקואליציה תשרוד.

<מוטי אלמליח: בואו נקווה.

קארין אלהרר: יש לי הרגשה שאני אהיה חלוקה עליך בתקווה הזאת.

קארין אלהרר: כן, בבקשה, גברתי.

<דפנה ליפשיץ: שמי דפנה ליפשיץ, אני המנכ"לית של עמותת תפוח יושבת ראש הפורום לקידום שירות אזרחי לקידום שירות אזרחי לאוכלוסיות חלשות, מוחלשות.

<דפנה ליפשיץ: אני רוצה להתייחס לשתי נקודות.

<דפנה ליפשיץ: האחת, הזכרתם מקודם את הנושא של ההכשרות לחברה הערבית ואני רוצה להדגיש את זה דגש מאד מאד משמעותי.

<דפנה ליפשיץ: נכון לעכשיו באמת יש פיילוט שמתחיל לצאת לדרך עם משרד הכלכלה בהיקף יחסית מאד מצומצם.

<דפנה ליפשיץ: חשוב לנו מאד שתהיה איזו שהיא הידברות שתביא לידי כך שכל המתנדבים מהשירות האזרחי בחברה הערבית יקבלו הכשרות משמעותיות לחיים שלהם.

<דפנה ליפשיץ: אנחנו הצגנו לפני הרבה מהיושבים כאן סביב השולחן מחקר של חברת עדליא, שהראה את החזר הממשלה על השקעה בהיבט של קליטתן של אותן אוכלוסיות לתעסוקה ולימודים בהשכלה הגבוהה.

<דפנה ליפשיץ: אנחנו מחכים ומצפים גם באמת למכרז החדש של השפה הערבית.

<דפנה ליפשיץ: יש היום הרבה מאד דברים חדשים בשוק שאנחנו נשמח שיכנסו לתוך העולם הזה.

<דפנה ליפשיץ: הדבר השני הוא שאני שמחה להגיד שאנחנו יוצאים בקמפיין לגורמים רבים בנוגע לאיוש התקנים של בעלי הצרכים המיוחדים כי כרגע הם בתת איוש, באמת עם שיתוף פעולה גם בין העמותות המוכרות, עמותות המעטפת בהובלה של הרשות.

<דפנה ליפשיץ: ואנחנו נשמח לכל מי שיוכל לסייע להגיד באמת לאוכלוסיות, להורים, למשפחות, לגופים שמטפלים בצעירים, כדי שנוכל להביא למודעות שלהם - - -

קארין אלהרר: למה אתם לא פונים דרך בתי הספר?

<דפנה ליפשיץ: ההליכה דרך בתי הספר היא באמת הדבר שבשגרה.

<דוד פלבר: זה נעשה.

<דפנה ליפשיץ: אנחנו רוצים להגיע למעגלים חדשים עם הרבה מאד שימוש במדיה היום באינטרנט.

<דפנה ליפשיץ: יש לנו ממש קמפיין שנצא, כי היעד שלנו, כפי שאת אמרת מקודם, לא רק לאייש את התקנים הנוכחיים, להראות שיש לנו אפשרות גם לאייש אותם וגם לעשות עבודה משמעותית איתם.

קארין אלהרר: אוקיי.

קארין אלהרר: כן, בבקשה.

<דוד פלבר: לגבי הפרופורציות אל איוש, אנחנו מראש הגדרנו ש-10% מהתקנים מוקדשים לנוער בסיכון ולבעלי צרכים מיוחדים.

<דוד פלבר: הבסיס הוא 3,500, כמעט 3,600, ועל גביהם עוד 10% של 350 עד 360 מהאוכלוסיות המיוחדות והם מאוישים ב-100% נכון לשנה הזאת.

קארין אלהרר: טוב.

קארין אלהרר: כן, בבקשה, אדוני.

<צבי במברגר: צבי במברגר, מנכ"ל עמותת עמינדב.

<צבי במברגר: חשוב להוסיף כשהזכירו את האוכלוסיות המיוחדות, ה-1,500 מתנדבים מהאוכלוסיות המיוחדות, העמותות התחייבו להשתתף במעטפת שלהם ב-1,800 שקלים למתנדב.

<צבי במברגר: אז תעשו חשבון, 1,500 כפול 1,800, זה כספים שעמותות נותנות מעצמן וזה חשוב גם להעיר לפרוטוקול, כשמדברים על הכסף.

קארין אלהרר: טוב, תודה.

<קריאה: זה לא 1,800, זה קצת פחות.

<צבי במברגר: למה?

<צבי במברגר: 1,800 שקלים, זה ההסכם שלנו.

קארין אלהרר: טוב, יובל.

<יובל חיו: אני רק הייתי מבקש לשמוע התייחסות, אני מבין שהוועדה עוסקת בעיצומה של העבודה לקראת חקיקת החוק.

<יובל חיו: יש סעיף בתוך הצעת החוק, סעיף 58, שמדבר על כך שגוף מוכר יהיה גוף מבוקר כמשמעותו בחוק מבקר המדינה.

<יובל חיו: האם זה עדיין נמצא בתוך הצעת החוק?

<יובל חיו: האם כבר דנתם בסעיף הזה.

<יובל חיו: אני אומר את זה ללא קשר להליך שהניעה יושבת ראש הוועדה לענייני ביקורת המדינה, שלא התמצה ולא הגיע לסיומו.

<יואב ארבל: הסעיף נמצא שם, אנחנו מקווים שהוא יישאר.

<יואב ארבל: עוד לא הגענו לדון בו, אבל אני מעריך שהוא יעבור גם.

<יואב ארבל: הוא בהחלט נמצא שם.

<יואב ארבל: הכוונה היא שהוא יישאר.

<יובל חיו: כשאתה אומר, אתה מעריך אישית שהוא יעבור, או אתה מעריך מוסדית שהוא יעבור?

<יואב ארבל: אני לא - - -

<יובל חיו: מיניסטריאלית אתה מעריך?

<יואב ארבל: לא ראינו שום התנגדויות לסעיף הזה.

<יואב ארבל: זה סעיף שנמצא - - -

קארין אלהרר: כן, גם בהצבעה בוועדה לא היו שום התנגדויות, אני מלמדת.

קארין אלהרר: ופתאום.

<יואב ארבל: קטונתי מלהיכנס לדברים האלה.

קארין אלהרר: כולנו, כן.

<דוד פלבר: במכרזים שלנו זה תנאי סף, גם נכונות לביקורת, והגופים כולם מבוקרים.

<דוד פלבר: וגם אישור ניהול תקין, שבדו"ח אני ראיתי, אני לא יודע כל הזמן מתמקדים פה בנושא של הכשרה.

<דוד פלבר: הדו"ח עסק בעוד דברים, גם בדו"ח המעקב, ניהול תקין של הגופים המפעילים זה תנאי אצלנו ואני לא יודע מה יהיה במכרז הבא.

<דוד פלבר: כרגע אני רואה שזה לא תנאי.

<דוד פלבר: ניהול תקין זה לא תנאי של המנהלת לגופים המוכרים, שזה קצת מוזר.

<דוד פלבר: אצלנו אני לא יודע איך הם יעברו, כי זה בהחלט תנאי, שגוף צריך להיות לו ניהול תקין כדי לקבל מאיתנו תקנים.

<יובל חיו: תראו, אני רק אומר, נכונות של הגוף לביקורת היא לא תשתית משפטית להחלת ביקורת.

<יובל חיו: אם יש חוזה של התקשרות ש - - -

<יואב ארבל: בזה מדובר.

<יובל חיו: שמחיל למעשה על פי הסכם את ביקורת המדינה.

<יואב ארבל: כן, כן, זה מה שקיים.

<יובל חיו: ולצורך השלמת התמונה לשאלתי הקודמת, אולי אני אפנה את זה גם לעוזר השר, האם גם יש עמדה של השר מבחינת הליך החקיקה שהולך להתקיים בנושא הזה, לגבי סעיף 58?

<אבי מאיר: אני לא מכיר שיש התנגדות של השר.

<אבי מאיר: אני חושב שהשר יתמוך בזה.

<אבי מאיר: אנחנו חושבים שכן צריך להחיל על הגופים את מבקר המדינה.

<אבי מאיר: לכן אני לא מכיר שיש התנגדות, אבל עוד פעם, לא הגענו עוד לסעיפים האלה בוועדה.

<אבי מאיר: אנחנו עוד רחוקים משם.

<אבי מאיר: אנחנו כרגע בסעיף 5, היום הגענו.

קארין אלהרר: סעיף 5?

<דוד פלבר: לא, סעיף 8.

<אבי מאיר: בהתחלה.

<אבי מאיר: התחלנו עם 5.

קארין אלהרר: כמה סעיפים יש בחוק?

<דוד פלבר: הסיפור משתנה כל פעם, אז קשה לדעת.

קארין אלהרר: לא, אבל פחות או יותר.

<דוד פלבר: יש כ-100 סעיפים והדיון הוא מאד מעמיק.

<קריאה: יושבים על כל מילה בערך.

קארין אלהרר: כך צריך שיהיה.

<יובל חיו: אני רק אבהיר, זה לא שאנחנו נמצאים באיזו שהיא-.

<יובל חיו: יש לנו הרבה גופים מבוקרים והרבה עבודה.

<יובל חיו: אנחנו מניסיוננו פשוט בעבודת הביקורת על הנושא הזה, היכולת של ביקורת המדינה באמת לבחון את הדברים לעומקם, היא יכולת מוגבלת ואנחנו כן מזהים אינטרס ציבורי באפשרות להגיע לגופים המוכרים ולהתבונן על הדברים.

<יובל חיו: אני אומר את הכל מתוך חזקת תקינות.

<יובל חיו: אנחנו לא מגיעים לביקורת מתוך איזו שהיא חזקה אחרת.

<יובל חיו: החזקה הראשונית היא חזקה של תקינות ואני מפנה את הדברים במיוחד לדוברת פה.

<יובל חיו: יחד עם זאת - - -

<אורנה קוטלר: שמבוקרת.

<אורנה קוטלר: שאחד משלושת הגופים שמבוקרים.

<יובל חיו: נכון.

<יובל חיו: מה זאת אומרת מבוקרים?

<יובל חיו: שלומית?

<יובל חיו: לא הוחלה ביקורת על שלומית.

<אורנה קוטלר: כן הוחלה ביקורת על שלומית.

<יובל חיו: לא.

<אורנה קוטלר: בטח.

<יובל חיו: אז תצטרכו להראות לי כיצד ועל פי איזה סעיף לחוק מבקר המדינה ומה הבסיס.

<אורנה קוטלר: עשיתם עלינו ביקורת לפני כמה שנים.

<יובל חיו: נשמח לגלות אולי שיש החלה.

קארין אלהרר: אין שום בעיה, אולי - - -

<קריאה: אני חושב שיש כאן משהו שהוא היה לא שוויוני.

<דוד פלבר: עמינדב, בת עמי והאגודה, עמינדב האחרונים אולי שזה פורמאלית לא מוסדר, אבל הם פתוחים לביקורת, ושלושת הגופים – האגודה, בת עמי ושלומית, לדעתי כבר הייתה עליהם ביקורת בפועל.

<אורנה קוטלר: בדיוק, יש שלושה גופים שזה הוחל עליהם.

<אורנה קוטלר: נכון.

<יובל חיו: בסדר, הבנתי את הניואנס.

קארין אלהרר: נו, באמת.

קארין אלהרר: אתם מבוקרים רק בשנים של משרד החינוך.

<אורנה קוטלר: לא, לא.

<אורנה קוטלר: הייתה לי ביקורת של מבקר המדינה.

<אורנה קוטלר: אני מזמינה אתכם לבקר.

<אורנה קוטלר: זה בדיוק מה שאני אומרת - - -

קארין אלהרר: מתי?

<אורנה קוטלר: לפני חמש או שש שנים.

<אורנה קוטלר: לכן אני אומרת יש פה משהו שהוא איפה ואיפה.

<יובל חיו: בואי, ברשותך, אנחנו לא נפתח את הדיון.

<יובל חיו: נמצאת פה סביב השולחן עורכת הדין ציפי שלזינגר, שבמקרה ערכה את הביקורת.

<יובל חיו: היא מצויה היטב בכל הבסיס המשפטי וסמכות ביקורת המדינה בגופים המוכרים.

<יובל חיו: אני לא אפתח עכשיו כרגע את הדיון הזה.

<יובל חיו: אני יכול להגיד לכם שמרבית הגופים המבוקרים, אין בידינו סמכות ביקורת לערוך ביקורת בהם.

<אורנה קוטלר: נכון, אתה צודק.

<אורנה קוטלר: מתוך כולם רק שלושה מבוקרים.

<ציפי שלזינגר: אנחנו אולי רק נבהיר שיש הבדל בין איסוף מידע לבין ביקורת.

<יובל חיו: ונעשה גם הבחנה בין האפשרות שלנו לבוא לגוף מוכר ולשאול שאלות ולבקש מידע ושתהיה איזו שהיא בדיקת השלמה, לבין האפשרות באמת לעשות ביקורת על פי חוק מבקר המדינה.

<יובל חיו: ההבחנות הן מאד ברורות.

<יובל חיו: אני רק אחזור על הדברים הבסיסיים.

<יובל חיו: אני באמת חושב שהאינטרס הציבורי קיים.

<יובל חיו: יש פה שורה של סוגיות ולא הכל נוגע רק להנהלה וכלליות.

<יובל חיו: יש פה עמידה בנהלים והנחיות של הרשות עצמה, וזה נוגע להיבטים של דירות שירות, נסיעות, הדרכות שדיברתם על זה לא מעט.

<יובל חיו: יש דברים אפילו בתחום של טיפול במשמעת במסגרת העבודה.

<יובל חיו: יש דברים שנוגעים לימי חופשה, להיעדרויות.

<יובל חיו: הגיוס של מתנדבים לאוכלוסיות שאיך באמת נעשית החלוקה במספרים, בראייה הכוללת.

<יובל חיו: כל עמותה פה מביאה נקודת מבט מהנקודה שלה.

<יובל חיו: איך באמת נראית התמונה הכוללת.

<יובל חיו: יש פה הרבה מאד דברים שהביקורת יכולה לתרום להם בהיבט הציבורי בצורה מאד משמעותית.

<יובל חיו: ולכן אני חוזר על הקריאה שלי פה, לאותם אנשים שישבו ויאמרו את דבריהם בוועדה.

<יובל חיו: אנחנו לא ניכנס להליך החקיקה מטבע הדברים, אבל כן אנחנו יכולים להעביר מסר שאנחנו רואים צורך ציבורי בנושא הזה.

<יואב ארבל: אנחנו מסכימים עם כל מילה שאמרת, ולכן הכנסנו את זה לחוק ואנחנו מקווים גם שזה באמת יעבור ככה.

קארין אלהרר: אתם מקווים ו-?

<יואב ארבל: זה לא תלוי בנו.

<יואב ארבל: אנחנו לא מצביעים על הסעיפים בוועדה.

קארין אלהרר: אתם לא מצביעים על הסעיפים?

קארין אלהרר: יש הצבעה קואליציונית, אתה יודע את זה.

<קריאה: יש הצעת חוק ממשלתית.

קארין אלהרר: אה, עכשיו אני רגועה.

קארין אלהרר: אני לגמרי נרגעתי.

קארין אלהרר: הצטרף אלינו חבר הכנסת מיקי לוי.

קארין אלהרר: תראו, אני באמת לא מצליחה להבין.

קארין אלהרר: הנקודות שהועלו כאן הן לא נקודות פרוצדוראליות, הן בסוף משפיעות השפעה ברורה על האיכות של השירות הלאומי שניתן.

קארין אלהרר: את לא מסכימה?

<אורנה קוטלר: אני מאד מסכימה, אני רק אומרת עוד פעם שיש כל כך הרבה שונות בתוך השירות הלאומי, שלשים את כולם בכפיפה אחת ולהתייחס לעמותה אחת באותה נשימה שמתייחסים לעמותה אחרת, אני חושבת שבמקרה הזה שופכים את התינוקות עם המים.

<אורנה קוטלר: כי אם אנחנו מבוקרים ומברכים אל הביקורת, וגוף אחר - - -

קארין אלהרר: את יודעת שבעניין הזה יש מחלוקת, כי נציגי מבקר המדינה טוענים בתוקף שלא.

<אורנה קוטלר: אוקיי.

קארין אלהרר: הם יודעים מה הם יכולים לבקר ומה לא.

קארין אלהרר: את מסכימה?

<אורנה קוטלר: אני מסכימה ואני מוכנה להתדיין איתם על המחלוקת הזאת.

<אורנה קוטלר: אני אומרת עוד פעם, לכן אני חושבת שהעובדה שיש שמונה גופים מוכרים, אבל שלכל גוף מתייחסים בנימה אחרת, אני חושבת שיש כאן משהו שהוא טעם לפגם.

קארין אלהרר: טעם לפגם?

<אורנה קוטלר: כשמתייחסים לכל עמותה בצורה אחרת ואחר כך מתייחסים למכלול.

<אורנה קוטלר: כי אני אומרת עוד פעם, דין השירות שאני גאה לתת למשרתים שלי, הוא כנראה לא דין השירות שעמותה אחרת נותנת למשרתים שלה.

<יובל חיו: תפרטי.

קארין אלהרר: ואת לא רואה עם זה בעיה?

<אורנה קוטלר: אני רואה את זה כבעיה.

<אורנה קוטלר: אני רק אומרת שבסוף, מזה שמכפיפים את כולם לאותו מכבש, לדעתי לא תורם לעניין אלא להיפך, פוגע בעניין.

<יובל חיו: אני רק אעשה הבחנה.

<יובל חיו: בעצם המשפט שכרגע ניסחת הוא משפט שמבחינה ציבורית מצביע על צורך בביקורת.

<יובל חיו: כלומר, את אומרת בתוך המערכת יש הבחנה תפקודית מאד משמעותית.

<יובל חיו: אני מניח שאת אומרת את זה גם בתור אחת שמצויה בדברים.

<יובל חיו: אני לא מצוי עד כדי כך כמו שאת בטח מצויה.

<אורנה קוטלר: לכן אני מזמינה אתכם לעשות ביקורת על כולם ולא רק על חלק.

<יובל חיו: מה שנותר זה רק שאנחנו - - -

קארין אלהרר: זה כל מה שרצינו, דרך אגב.

קארין אלהרר: אנחנו לא במחלוקת בעניין הזה.

קארין אלהרר: הרשות, כל הגופים שאם מתקשרים איתם, הם גופים שיש להם אישור מנהל תקין?

קארין אלהרר: כי היא אומר נציג משרד החינוך שלא בדיוק.

<מוטי אלמליח: נכון להיום כל הגופים המוכרים שהתמודדו אצלנו במכרז, כן היה להם.

<מוטי אלמליח: שני הגופים המוכרים החדשים, ולזה מכוון דוד ידידי.

<מוטי אלמליח: שני הגופים המוכרים החדשים, אחד מהם יש לנו ניהול תקין ולשני עדיין אין ניהול תקין, כי זו עמותה חדשה.

<מוטי אלמליח: גופים מוכרים חדשים, מטבע הדברים גוף שהוא צריך שרוב עיסוקו יהיה בשירות לאומי ולעסוק שנתיים כדי לקבל ניהול תקין, לא לכולם יש.

<מוטי אלמליח: אז אחד מהם כן יש לו ולשני אמור להיות בסוף דצמבר.

קארין אלהרר: אז איך אתם נותנים לו אישור?

<מוטי אלמליח: מה זאת אומרת איך אנחנו נותנים אישור?

קארין אלהרר: איך אתה נותן אישור?

קארין אלהרר: אתה גוף ממשלתי.

קארין אלהרר: איך אתה נותן אישור לגוף שעוד אין לו אישור מנהל תקין?

<יואב ארבל: אני רוצה להרחיב שנייה לגבי הכרה בגופים מוכרים.

<יואב ארבל: אין בשום מקום כלל או תנאי שאומר שתנאי להכרה בגוף כגוף מוכר, זה קבלת אישור ניהול תקין.

<יואב ארבל: הסיבה היא שהרבה פעמים מדובר בגופים יחסית חדשים, שעדיין לא יכולים לקבל את אישור ניהול תקין.

<יואב ארבל: לכן אני אומר, זה איננו תנאי לקבלת אישור.

<מוטי אלמליח: שנתיים של פעילות.

<מוטי אלמליח: אחד התנאים לקבל הכרה כגוף מוכר זה שעיקר עיסוקו הוא שירות לאומי.

<מוטי אלמליח: אחד כזה ש - - -

קארין אלהרר: מה זה עיקר?

קארין אלהרר: רגע, למה עיקר עיסוקו ולא כל עיסוקו?

מיקי לוי: גברתי, אני מבקש את רשות הדיבור.

קארין אלהרר: רק שנייה.

קארין אלהרר: אני אתן לו להשלים משפט ואתה אחריו.

<מוטי אלמליח: ולכן, כדי להכיר בגוף מוכר וכדי שרשם העמותות ייתן לו ניהול תקין, הוא צריך לפעול שנתיים כדי לקבל.

<מוטי אלמליח: אף פעם הוא לא יוכל לפרוש שנתיים כדי לקבל אישור ניהול תקין ועיקר עיסוקו - - -

קארין אלהרר: הבנתי.

<מוטי אלמליח: זאת אומרת איך אני אתן לו לעסוק בשירות לאומי ואני לא נותן לו הכרה.

<מוטי אלמליח: אי אפשר לעשות את זה.

קארין אלהרר: זה ביצה ותרנגולת.

<מוטי אלמליח: ולכן אין דרישה לניהול תקין במתן הכרה.

<מוטי אלמליח: יש דרישה של אגף החשב הכללי במסגרת ההנחיות שלו, במסגרת התק"מ, למי שמתמודד במכרז, שיהיה לו אישור לניהול תקין.

<מוטי אלמליח: אנחנו נמצאים עכשיו בהליך של מכרז ברשות.

<מוטי אלמליח: אנחנו פרסמנו מכרז.

<מוטי אלמליח: במכרז - ולזה דוד מתכוון - אנחנו מאפשרים, לאחר אישור של החשב הכללי, אנחנו נאפשר לכל הגופים המוכרים להתמודד ולא ניתן להפלות בין גוף מוכר לגוף מוכר בגלל שאין לו אישור לניהול תקין, ובתנאי שיעמוד במה שהחשב הכללי הנחה אותנו.

<מוטי אלמליח: קרי, לקבל ערבות של 675,000 שקלים, ולהציג תוך פרק זמן של - - -

<יואב ארבל: שנה ו-.

<יואב ארבל: זה כמעט שנה ו-.

<מוטי אלמליח: לא, לא, שכל כמה חודשים, סליחה, מספטמבר עד פברואר, של חצי שנה, להציג אישור ניהול תקין ולא מחלטים את הערבות.

<מוטי אלמליח: זה התנאי והחשב הכללי אישר את זה.

<מוטי אלמליח: זה כל הסיפור.

קארין אלהרר: תודה.

<דוד פלבר: פשוט ציינו שאצלנו אי אפשר לעשות את זה.

<דוד פלבר: אני לא אומר לכם מה לעשות.

<מוטי אלמליח: אצלכם גם אי אפשר, אתם לא נותנים גם לכל העמותות שהן גופים מוכרים, ל-4,000 תקנים, להיכנס למכרז שלכם.

<דוד פלבר: המכרז הוא פתוח לכל מי שיש לו רישיון.

קארין אלהרר: סליחה, אני מעמידה את שניכם בפינה.

קארין אלהרר: מה זה?

קארין אלהרר: את הויכוחים שלכם תעשו בבית.

קארין אלהרר: זה אותו בית.

קארין אלהרר: כן, חבר הכנסת מיקי לוי.

מיקי לוי: גברתי תודה רבה.

מיקי לוי: אני הייתי הבוקר בוועדת העבודה והרווחה ששם מתנהל כרגע החוק והגשתי הסתייגות אחת מהותית מאד שתשנה את כל פני החוק.

מיקי לוי: ובאחד הסעיפים, 46 ג' (1) פרק ו' סימן א' להצעת חוק שירות אזרחי, 2015, כתובה המילה עיקרו.

מיקי לוי: זאת אומרת שכל השירותים, עיקרו של השירות הוא 1, 2, 3, 4.

מיקי לוי: ואני ביקשתי לתקן – כל.

מיקי לוי: זה אומר שכל עיסוקו הוא בשירות הלאומי.

מיקי לוי: ברגע שאנחנו ניתן את הפתחון הזה, ואני תיכף אפרט על הדברים ואני רוצה להודות לך אדוני, ממבקר המדינה, כי יש כל כך הרבה דברים שאתם אמורים לבקר ונופלים.

מיקי לוי: מדובר ב-138 מיליון שקלים, חברים.

מיקי לוי: זה לא שקל, זה כספי ציבור.

מיקי לוי: עכשיו, כשאנחנו נעשה כל עיקרון, זה ישנה את כל התמונה.

מיקי לוי: למשל עכשיו מגישים לי לביטוח לאומי ניגשו למכרז וכשבעוד בשירות הלאומי מפעיל אחד או בת שירות לאומי אחת ל-70 איש, ראה זה פלא, לביטוח הלאומי 1 ל-20, 1 ל-30, אז מאיפה הכסף?

מיקי לוי: אל תפריע לי.

מיקי לוי: מאיפה הכסף?

מיקי לוי: ואיך זה פתאום שטוענים שהיה להם כסף ואין להם יכולות, לביטוח הלאומי יש להם יכולות?

מיקי לוי: וכשאני אומר – כל – זה אומר שהוא לא יכול היה לגשת לשם.

מיקי לוי: כי אתה נותן להם כספי ציבור – 130 מיליון שקלים, ואני מברך על כך, אני לא נגד השירות הלאומי.

מיקי לוי: אני בעד שהוא ייעשה בצורה ישרה ובטוחה ושקופה.

מיקי לוי: ומחר הוא יתמודד על אריזה של לא יודע מה – תפוחי אדמה בדרום.

מיקי לוי: מה עניין שמיטה להר סיני?

מיקי לוי: ולכן אני דרשתי היום ואני אלחם על זה עד כלות כוחי, כדי שיהיה כל עיסוקו.

מיקי לוי: הנושא של ביטוח לאומי, איך אתם ניגשים בכלל למכרז כזה?

מיקי לוי: מי שמכם?

מיקי לוי: ואיך המפתחות פתאום משתנים?

מיקי לוי: אני מבקש מכם תשובות.

מיקי לוי: ולכן אני אומר לך, יש בידי גם עדויות שדירות שהמדינה מממנת אותן בכסף מלא, ואני הולך עם זה למבקר המדינה, בכסף מלא, ואל תשכחו את הכובע הקודם שלי ואף אחד לא ירתיע אותי ולא יפחיד אותי עם כל מיני מהלכים.

מיקי לוי: דירות מושכרות לשבת חתן.

מיקי לוי: דירות שמשגרים את הבנות הביתה, לעתים אין להן איפה לישון, ודיברתי עם בנות כאלה שישנו בחוף הים.

מיקי לוי: משגרים אותן הביתה ומשכירים את הדירות לשבת חתן.

מיקי לוי: זה לא יאומן.

מיקי לוי: ועוד לא גמרתי עם משרד החינוך ואני אצטרך תשובות ממשרד החינוך – איפה הולך הכסף של הבנות בחודשי הקיץ.

מיקי לוי: המדינה משלמת עליהם מלא.

מיקי לוי: מה קורה, אדוני מבקר המדינה?

מיקי לוי: האם המדינה מפסיקה את התשלומים עם תחילתו של החופש הגדול?

מיקי לוי: כשחלק מהבנות הולך הביתה?

מיקי לוי: יש לי עוד רשימה גדולה ולכן אני מברך על נושא הביקורת והשקיפות.

מיקי לוי: אנחנו רק בתחילתו של תהליך תחילתו של תהליך כשכל יום, ואני מודה בתפקידי הקודם הקמתי ועדה שתבחן את כל המהלכים של השירות הציבורי.

מיקי לוי: אני בעד השירות.

מיקי לוי: הוא מחייב המציאות בתרבות הישראלית, אבל אני לא בעדו במתכונת הנוכחית.

מיקי לוי: ולכן, אם תהיה ביקורת ובקרה של מבקר המדינה לצורך העניין הזה, למשל אני עומד להגיש דרישה שתבדקו איך זה הם ניגשים - שתי עמותות ניגשו לביטוח לאומי למכרז, כשהתקורות הן תקורות ממשלתיות.

מיקי לוי: אם אנחנו כנבחרי ציבור נכשיר את השרץ הזה, בסדר.

מיקי לוי: אני לא מתכוון להצביע בעד.

מיקי לוי: זה יספק אותי בשלב הזה.

קארין אלהרר: תודה.

קארין אלהרר: חברת הכנסת בן ארי?

קארין אלהרר: יש לכם תשובה על הדברים שעלו, שהם דברים חמורים?

<מוטי אלמליח: אני לא מכיר אותם.

מיקי לוי: עוד רשות שאני גם אביא לידיעתך, לידיעתכם.

מיקי לוי: באחת החברות, העמותות, הוקמה חברת בת.

מיקי לוי: למה צריך להקים חברת בת אם לא להסתיר כל מיני דברים.

מיקי לוי: עמותה.

מיקי לוי: ואני הולך לבדוק את חוק העמותות, אני הולך לעשות בדיקה האם מותר לעמותה להקים חברת בת.

מיקי לוי: מה זה אומר הקמת חברת בת?

מיקי לוי: מה צריך להסדיר שם?

מיקי לוי: איזה מהלכים?

מיקי לוי: איזה אנשים אמורים לעבוד שם?

מיקי לוי: איזה כספים אמורים לעבור דרך חברת הבת הזאת?

מיקי לוי: האם עמותה בהגדרתה קיימה חברת בת למה?

מיקי לוי: חברה כלכלית?

מיקי לוי: חברה כספית?

מיקי לוי: מה בדיוק?

מיקי לוי: ואת כל הדברים האלה אדוני אני הולך להניח על שולחנו של מבקר המדינה.

מיקי לוי: זה כספי ציבור ואני לא אנוח ולא אשקוט עד שהנושאים האלה ייבדקו.

קארין אלהרר: תודה רבה.

קארין אלהרר: כן, בבקשה.

<יואב ארבל: מילה אחת לגבי הנקודה של עיקר עיסוקו.

<יואב ארבל: אני רק רוצה להסביר.

<יואב ארבל: המצב המשפטי כיום, כיום השירות הלאומי פועל מכוחן של התקנות.

<יואב ארבל: היום המצב המשפטי הוא שמבחינת הגופים המוכרים, עיקר עיסוקם צריך להיות בשירות הלאומי.

<יואב ארבל: זה המצב המשפטי היום.

<יואב ארבל: זה גם מה שנכתב בהצעת החוק.

<יואב ארבל: עכשיו, ידוע לנו שבתקופה האחרונה היו כמה פניות בנושא הזה.

<יואב ארבל: היום בבוקר נוכחנו בוועדה שגם חבר הכנסת לוי הגיש הסתייגות.

<יואב ארבל: נמצא כרגע על השולחן שלנו גם לבחון את העמדה שלנו לגבי הסוגיה הזאת, אבל אני רוצה להדגיש שכיום זה המצב המשפטי.

קארין אלהרר: טוב, בבקשה, תומר.

מיקי לוי: והוא לא מצב בריא, כי הוא פרוץ.

קארין אלהרר: זה נשמע בעייתי ואת זה אני אומרת ב-understatement.

<יואב ארבל: מן הסתם זה יעלה על שולחנה של ועדת העבודה והרווחה.

קארין אלהרר: בסדר גמור.

קארין אלהרר: כן, בבקשה.

<תומר נאור: במשפט אחד.

<תומר נאור: אני התכוונתי היום רק ללמוד ולהקשיב, אבל אנחנו קיבלנו כמה וכמה פניות בעת האחרונה שנוגעות לאישור שתי העמותות החדשות, החל מהעובדה שמדובר באיזה שהוא הליך מזורז חריג לאישורן של שתי עמותות בהליך שלוקה בכמה וכמה פגמים מנהליים.

<תומר נאור: שלחנו איזה שהוא מכתב, לא קיבלנו את כל התשובות שרצינו לקבל, אבל בנוגע למה שהוועדה הזאת דנה, מדובר להבנתנו בשתי עמותות שגם עיקר העשייה שלהן לא נוגעת לשירות הלאומי, שבשנה האחרונה ככל הנראה שינו את מטרותיהן פעם ופעמיים, כדי שיתאימו לקריטריונים שגם הם לא ברורים כל כך, שאושרו פשוט במיוחד כדי שיתאימו להיכנס במחטף מהיר, לפני שהחוק החדש, ואגב החוק המבורך הזה שעושה סדר בכל רסיסי החקיקה שעד היום הסדירו את עניין השירות הלאומי, שהיה במצב משפטי בלתי נסבל.

<תומר נאור: נוצר הרושם - ואנחנו עדיין בודקים את הדברים ובוחנים אגב לאיזה ערכאות דיוניות לקחת את זה - נוצר הרושם שפשוט השחילו פה בדקה ה-90 שתי עמותות חדשות בלי מכרז, בלי שעמותות אחרות יכלו לנסות ולגשת ולהציג איזה שהוא מתווה של העסקת או ניהול שירות אזרחי לאומי, בעלי שנבדקו צרכי השוק, בלי שנבדקה האפשרות של להגדיל תקנים ולא להגדיל את מספר הגופים המפעילים, לא ברור לפי איזה קריטריונים.

<תומר נאור: והסיפור הזה, אגב, של עיקר ולא הכל, מה שדיבר עליו חבר הכנסת מיקי לוי, זה רק נדבך אחד נוסף בעניין הזה ספציפית של שתי העמותות החדשות שנקלטו.

<תומר נאור: אנחנו בודקים את הדברים.

<תומר נאור: תשובות עוד לא קיבלנו, דרך אגב.

<תומר נאור: קיבלנו שני מכתבים מאד יפים, עם אפס תשובות.

<קריאה: מה, לא קיבלתם תשובה?

קארין אלהרר: מכתב יפה, אבל אין תשובה.

<תומר נאור: מכתב מאד יפה.

<תומר נאור: זה לא הבמה, אבל אני אומר שקיבלתי מכתב מאד מאד יפה.

<תומר נאור: שאלתי על הקריטריונים, לא קיבלתי תשובה על הקריטריונים.

<תומר נאור: ביקשתי לדעת מה בדיוק נעשה, כשנכתב שהעמותות האלה נקלטו כדי לפתוח את השוק, איזה מחקר.

<תומר נאור: אני אכתוב, הכל בסדר.

<יואב ארבל: אני לא בטוח שהוועדה הזאת היא הבמה לכל ה - - -

<תומר נאור: היא לא הבמה.

<תומר נאור: אני מציין את זה.

קארין אלהרר: טוב.

קארין אלהרר: כן, אדוני, בבקשה.

<ידעיה לוין: אני רוצה רגע להתייחס לדברים של חבר הכנסת לוי.

<ידעיה לוין: אלף לגבי הנושא של עיקר עיסוקו או כל עיסוקו, צריך לדעת שגם כאן אני חושב שצריך להבדיל בצורה מאד מאד גדולה בין עניינים שקשורים, חלק מהעמותות לפחות עושות גם פעולות של הכנה לשירות, שעושות פעולות מאד גדולות של אחרי שירות, כולל ליווי לתעסוקה, לאקדמיה, של הצעירים.

<ידעיה לוין: אני חושב שלהגדיר את - כל עיסוקו - אני חושב שזה משהו מאד בעייתי, משתי סיבות.

<ידעיה לוין: אלף, נקודה ראשונה שבעיני זה משהו מאד מאד צר, שכמעט בלתי אפשרי ולא נכון להתייחס לפרק חיים צר של הצעיר ולא לראות את הדברים בצורה רחבה יותר, כולל הכנה וכולל אחרי שירות.

<ידעיה לוין: זו נקודה ראשונה.

<ידעיה לוין: נקודה שנייה, אם מתייחסים גם לצד הכלכלי, היום, עם כל מה שאמר חבר הכנסת מיקי לוי, מאד קשה, ואני מקווה שכאן, ועדת התעריף תשפר את המצב.

<ידעיה לוין: כמעט בלתי אפשרי לנהל עמותה, לנהל ארגון שכל עיסוקו שירות לאומי.

<ידעיה לוין: גם בתשלומי מדינה שמתעכבים המון המון זמן.

<ידעיה לוין: אנחנו משלמים דמי כיס בזמן וכמו שאומרים גם אם העולם יתהפך הם יקבלו דמי כיס בזמן, ומשרדי הממשלה מפגרים כאן לפעמים בחודשים רבים עד שאנחנו מקבלים את הכסף.

<ידעיה לוין: זאת אומרת שלפעמים אתה צריך אורך נשימה, שקיעה בבנק של מיליוני שקלים רבים, כמעט בלתי אפשרי להתנהל בצורה כזאת.

<ידעיה לוין: אני חושב שהמדינה צריכה לרצות שיהיה.

<ידעיה לוין: לצערי אין לנו היום מקור הכנסה נוסף למעט הכנה לשירות ואחרי שירות, אבל המדינה צריכה לרצות שלא כל הביצים, כמו שאומרים, יהיו בסל אחד.

<ידעיה לוין: זו נקודה ראשונה.

<ידעיה לוין: צריך לראות גם כן מה מן העניין.

<ידעיה לוין: האם מדובר על עיסוק בצעירים, האם מדובר על עיסוק בדברים אחרים, זאת אומרת למשל הארגון שאליו אני שייך, מתעסקים גם בהכנה לשירות צבאי ולאומי, כולל ליווי בשירות צבאי ולאומי, ותכניות של אחרי שירות לאומי וצבאי.

<ידעיה לוין: אז הקריטריון רק שירות לאומי בעיני הוא קריטריון בעייתי.

<ידעיה לוין: אז זה בהקשר לנושא הזה.

<ידעיה לוין: לגבי שאר הטענות, זאת אומרת זה כאילו לך תוכיח שאין לך אחות, סליחה שאני אומר את זה ככה.

<ידעיה לוין: לא זכור לי מעולם, מעולם, מעולם ואני נמצא 14 שנה בארגון, שהשכרנו דירות.

<ידעיה לוין: זאת אומרת הדירות של המתנדבות - - -

קארין אלהרר: מי אמר לך שזה הארגון שלך?

קארין אלהרר: לא הבנתי.

<ידעיה לוין: הבעיה שהוא מכליל.

<ידעיה לוין: הבעיה שיש כאן הכללה, שחבר הכנסת מיקי לוי זורק פצצות ואחר כך אתה נשאר עם ה - - -

קארין אלהרר: תגידו, אני לא מבינה, למה אתם מבוהלים מהעניין?

<ידעיה לוין: אני לא מבוהל.

<ידעיה לוין: אני לא מבוהל.

<ידעיה לוין: אלף אני לא מבוהל.

<ידעיה לוין: את רואה שאני מדבר, אז כנראה שאני לא מבוהל.

<ידעיה לוין: אם הייתי מבוהל לא הייתי מדבר.

<ידעיה לוין: אני אומר, צריך לדייק.

<ידעיה לוין: זאת אומרת יש לו נתונים על עמותה מסוימת, שיגיד את הנתונים לגבי העמותה.

<ידעיה לוין: קשה מאד להתנהל בצורה כזאת, וזה פעם שנייה שקורה בוועדה הזאת הדבר הזה.

<ידעיה לוין: זאת אומרת יש הכללות מאד גסות.

קארין אלהרר: מיקי, יש לך שם של עמותה?

מיקי לוי: אני מפאת כבודם אשלח לך את זה או אגיד לך את זה באוזן.

מיקי לוי: אני לא רוצה פשוט להגיד לכם.

מיקי לוי: אתם רוצים, אני מוכן לתת את הטלפון של אותו אדם שהשכירו לו דירות בקיץ לשבת חתן.

מיקי לוי: אתם רוצים את זה?

מיקי לוי: אתם רוצים את השמות של הבנות שישנו בחוף הים?

מיקי לוי: אתם רוצים את זה?

מיקי לוי: אני הולך להגיש תלונה.

<ידעיה לוין: תגיש תלונה.

קארין אלהרר: אני חושבת שמבקר המדינה מאד מתעניין בפרטים הללו.

מירב בן ארי: אתה לא היית כאן כשדיברנו על העניין הזה של צעירים שעושים שירות לאומי ובסופי שבוע נאלצים למצוא מקום אחר, מה שגם אתה ואני דיברנו, בגלל שאין רכז או מדריך, בגלל תת תקצוב של העמותה ולכן הם יוצאים מהבתים ואכן קורים הדברים האלה.

מירב בן ארי: אז שתדע שדיברנו.

מירב בן ארי: אגב, גם בוועדת העבודה והרווחה, והם הבטיחו גם למצוא פתרון לעניין הזה, לפחות של הילדים עצמם, שאין להם איפה לגור.

מיקי לוי: הדירות מושכרות מסביב לשעון.

מירב בן ארי: יש בעיה, אין ספק.

<אורנה קוטלר: לא אצל כולם.

מירב בן ארי: לא, זה מה שגם אני אמרתי.

<אורנה קוטלר: לא אצל כולם.

קארין אלהרר: אוקיי, אני רוצה לסכם את הדיון.

קארין אלהרר: נציג האוצר דרך אגב הוזמן ונקרא לקבינט הדיור.

<ציפורה שימל: רגע, שאלה אחרונה.

<ציפורה שימל: בסוף הוועדה הקודמת, הדיון הקודם, עלה הנושא של תקני דיור לצעירים בסיכון ובמצוקה ונשלח משרד האוצר לבדוק את הנושא ולראות האם אפשר להוסיף.

קארין אלהרר: נכון, בדיוק התכוונתי - - -

<ציפורה שימל: היום אין שום דבר עדיין שונה.

קארין אלהרר: בדיוק התכוונתי לומר שנציג משרד האוצר היה אמור לחזור עם תשובות ללא מעט שאלות שעלו וצפו בדיון הקודם.

קארין אלהרר: הם נקראו לקבינט הדיור, אני לא יודעת למה, זה לא היה ברור.

קארין אלהרר: לא ברור לי למה לא הגיע רפרנט אחר שיכול לתת תשובות.

קארין אלהרר: מכל מקום, אין כרגע תשובות מאגף תקציבים.

קארין אלהרר: אני רק רוצה לסכם ולומר, אלף זה עוד דיון.

קארין אלהרר: אני קיימתי את הדיון הזה כי הייתם אמורים להעביר המלצות של הוועדה.

קארין אלהרר: אני מבינה שעוד אין המלצות ואני מכוונת לשר אורי אריאל.

קארין אלהרר: אני מבינה שעוד אין המלצות, הוועדה עדיין יושבת, ועדת התעריף.

קארין אלהרר: היא חשובה.

קארין אלהרר: אני בטוחה שאנחנו נקבל את התשובה, אבל בכל מקרה אנחנו נערוך דיון המשך כדי לבדוק.

קארין אלהרר: חבר הכנסת מיקי לוי, אני מציעה שתעביר את הנתונים שיש בידך למשרד מבקר המדינה.

קארין אלהרר: אני רק רוצה לקוות שבנתונים שיש לך, זה משהו שמשרד המבקר יכול לעשות איתם משהו.

מיקי לוי: יכול.

קארין אלהרר: כי אם כאמור מדובר בגוף לא מפוקח, אז - - -

מיקי לוי: זה גוף מפוקח.

קארין אלהרר: אוקיי, אז טוב לדעת.

קארין אלהרר: לעניין נוער קצה, אני מחכה לתשובה מהרשות לגבי קידום התכניות לשנים 2016-2017 – כמה תקנים יהיו, איזה ליווי יקבלו.

קארין אלהרר: אני מבקשת להעביר את זה עד ה-1 במאי 2016.

קארין אלהרר: לעניין הוויכוח בין השר אורי אריאל למשרד החינוך, אני אומרת השר, כי משרד החקלאות לא רלבנטי, נכון?

קארין אלהרר: אבל השר הממונה על הרשות לבין משרד החינוך – אני מבקשת לקבל עדכון מכל אחד משני הצדדים.

קארין אלהרר: תראו, זה באמת, אין לי מילה אחרת לומר מאשר מגוחך, אבל אני מבקשת עדכון איך נושא ההדרכות נפתר.

קארין אלהרר: הבנתי את העקשנות ההולכת וגוברת, יש לומר, של השר בנט לעמוד על עמדתו שלא יהיו הכשרות מצד משרד החינוך.

קארין אלהרר: הבנתי שהשר אריאל עומד על כך שכן תהיינה הכשרות.

קארין אלהרר: אני רק רוצה לדעת מאיפה זה בא.

קארין אלהרר: מהשמיים זה לא ייפול.

קארין אלהרר: למרות שאני מאמינה גדולה בניסים, אבל לא עד כדי כך.

<קריאה: האוצר קיים.

קארין אלהרר: האוצר.

קארין אלהרר: יש איזה טריק כזה – האוצר.

קארין אלהרר: תמיד כשאין מה להגיד הולכים לאוצר.

<קריאה: הולכים לאבא.

קארין אלהרר: נכון, אז זהו, שלפעמים לאבא נגמר הכסף.

קארין אלהרר: אני שמחה על ההבטחה שיינתנו הדרכות, אבל מכיוון שאין לה בסיס כרגע, אז אני מאד אשמח לדעת איפה זה עומד.

קארין אלהרר: לגבי הדו"ח, אני קוראת לו הדו"ח של מיקי לוי, אבל למעשה הוא דו"ח של האוצר.

קארין אלהרר: אני מבינה שבודקים את זה, יש איזו בדיקה חוזרת בעניין, בקיום שיח עם העמותות, זה הכיוון?

<קריאה: זה דיונים בוועדה.

קארין אלהרר: זה חלק מהדיונים בוועדה.

קארין אלהרר: אז אני מבקשת להעביר התייחסות עד ה-15 במאי, עד אז אתם אמורים להשלים את כל הממצאים ולהעביר התייחסות מלאה לוועדה.

קארין אלהרר: תראו, בעולם אוטופי, שבו יש משאבים בלתי מוגבלים ואפשר לתת תקנים לכל אחד, עם ליווי מתאים ומעטפת מתאימה – לא הייתי מתעסקת בזה.

קארין אלהרר: אנחנו לא שם.

קארין אלהרר: אני חושבת שזה גם מנהל ציבורי תקין שצריך לשמור עליו ואני באמת לא מצליחה להבין למה.

קארין אלהרר: היה דו"ח, אני לא יודעת, זה דו"ח שהוא קריא, הוא בעברית.

קארין אלהרר: קראתי את תקציר המנהלים שלו, הוא נראה די סביר אפילו, אבל אני מקבלת את זה שיש עמותות שחולקות על כך ומתקיים שיח.

קארין אלהרר: הכל בסדר, אבל מתי שהוא צריך לקבל החלטות.

קארין אלהרר: החלטה שלא לקבל החלטה, היא לא החלטה.

קארין אלהרר: בסדר?

קארין אלהרר: אז בעניין הזה אני מבקשת לקבל התייחסות מלאה.

קארין אלהרר: אני כבר אומרת, בסוף מאי יהיה דיון מעקב בעניין הזה.

קארין אלהרר: השירות הלאומי הוא חשוב מדי כדי שהוא יוזנח.

קארין אלהרר: אז אני אומרת, אולי לא על ידיכם, אולי על ידי משרדים ממשלתיים אחרים, אני לא מכוונת למישהו ספציפי, אני רק אומרת שהדבר הזה באמת מאד מאד חשוב.

קארין אלהרר: אני גם אומרת שאני באמת רוצה שכל המשרדים הממשלתיים, לרבות משרד החינוך, יידעו לדבר אחד עם השני בעניין הזה.

קארין אלהרר: לי באופן אישי, כקולם של הצעירים, אין לי העדפה מאיפה יבואו התקנים.

קארין אלהרר: יש לי רק רצון עז שיקבלו את אותם דברים על פי צרכיהם ותפקודם.

קארין אלהרר: בסדר?

קארין אלהרר: תודה רבה לכולם.

קארין אלהרר: תודה לצוות מבקר המדינה.

קארין אלהרר: הישיבה נעולה.